[{"text_idx": "#000000", "text": "Netflix faris filmon pri Esperanta respubliko"}, {"text_idx": "#000001", "text": "La 9-an de decembro c\u0302e la retservo Netflix aperos itallingva filmo pri La Insulo de la Rozoj, artefarita insula s\u0302tato, kies oficiala lingvo estis Esperanto. Ne klaras, c\u0302u la filmo entute mencios la rolon de Esperanto."}, {"text_idx": "#000002", "text": "Bildo el la oficiala reklamfilmeto de Netflix montras s\u0302ildon kun teksto en Esperanto."}, {"text_idx": "#000003", "text": "Insulo de la Rozoj estis artefarita insulo en la Adriatika maro c\u0302e la bordo de Italio, 12 kilometrojn de Rimini, kiun oni deklaris sendependa s\u0302tato. Esperanto estis la oficiala lingvo de la \u201ds\u0302tato\u201d, kiu ekzistis dum kelkaj semajnoj en 1968."}, {"text_idx": "#000004", "text": "Jam kelkajn semajnojn post la deklaro pri nova s\u0302tato, fine de junio 1968, la itala polico okupis la insulon. La platformo poste estis detruita de la itala mararmeo, per eksplodaj\u0302oj, inter la 11-a kaj la 13-a de februaro 1969."}, {"text_idx": "#000006", "text": "Nun la tutmondig\u0302anta usona televida retservo Netflix produktis itallingvan filmon pri la Insulo de la Rozoj."}, {"text_idx": "#000007", "text": "La filmo estos pubikigita en merkredo, la 9-a de decembro. Lau\u0306 la informoj g\u0302is nun publikigitaj de Netflix ne klaras, c\u0302u la rolo de Esperanto en la \u201drespubliko\u201d estos iel menciita en la filmo."}, {"text_idx": "#000008", "text": "Lau\u0306 la reklamteksto, la filmo temas pri idealisma ing\u0302eniero kiu konstruas sian propran insulon apud la marbordo de Italio kaj deklaras g\u0302in sendependa: \u201dValoroj estas elprovataj, kiam la registaro de Italio deklaras lin malamiko, sed por s\u0302angi la mondon oni devas riski.\u201d"}, {"text_idx": "#000009", "text": "Antau\u0306 sia forpaso Giorgio Rosa renkontis la filmfaristojn kaj post iom da persvadado donis sian konsenton al ilia plano surekranigi la historion, lau\u0306 artikolo de BBC. La filmo temas pri la konstruado de la insulo kaj la rifuzo de Giorgio Rosa subig\u0302i al la postuloj de la registaro de Italio malkonstrui la insulon."}, {"text_idx": "#000010", "text": "Lau\u0306 la produktinto de la filmo, Matteo Rovere, citita en la sama artikolo de BBC, la filmo efektive estas rakonto pri libereco \u2013 sed Giorgio Rosa c\u0302efe fieris pri la solvoj kiujn li elpensis por realigi sian insulon:"}, {"text_idx": "#000013", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000016", "text": "Pri g\u0302i, 1 hora filmo, en Esperanto:"}, {"text_idx": "#000017", "text": "Kiam mi legis la titolon, mi kredis, ke Netflix faris filmon pri la Esperanta civito.\nHo, diable, neesperantistoj neniam sciu pri g\u0302i! Kia honto estus por nia movado."}, {"text_idx": "#000018", "text": "Fakte mi tuj ekpensis pri la sole vera Esperanta Respubliko:"}, {"text_idx": "#000019", "text": "Kaj mi iom miris, ke Netflix ne kontaktis min kiel unu el g\u0302iaj fondintaj ministroj."}, {"text_idx": "#000020", "text": "Mojosas vidi esperantlingvaj diskutoj en la diskutejo de la jutuba reklamfilmeto."}, {"text_idx": "#000023", "text": "Mi ne certas ke \"Netflix faris filmon\" estas g\u0302usta esprimo. G\u0302i nur distribuas g\u0302in"}, {"text_idx": "#000024", "text": "Mi certigis \u2013 bedau\u0306rinde la filmo ne havas subtekstojn en Esperanto ;-( (en Netflix)"}, {"text_idx": "#000029", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000032", "text": "Alig\u0302i al 400 aliaj abonantoj"}]